

**25 שנים למקלט 209**

**חוגגים חצי יובל | תכנית מס' 25 - מקום/מפגש | אוצרת: מיכל שרייבר**

**יום חמישי, 5 בדצמבר 2013 החל מהשעה 20:00 בבמת מיצג, כניסה חופשית**

**אמנים מציגים: הדס עפרת ואיילת לרמן | ענת שן ונורית איזק | יעקב חפץ ואוה דברה | אירית בלוזר וג'ואנה מובריי | מיריי שנאן והדס גרטמן | תמר נסים והגר מיטלפונקט | ליאור קריאל ואמיתי רינג | כנרת חיה מקס וטל אלפרשטיין | בני קורי ותום קורי**

פעילות מקלט 209 החלה ב-1988, במפגש ובשיתוף פעולה בין שלושה אמני מיצג: דן זקהיים, תמר רבן וענת שן. "תכנית מס' 25" היא מחווה לערבי המיצג הראשונים שהתקיימו במקלט – תכניות מס' 1, 2, 3.

אוצרת הערב, מיכל שרייבר, הזמינה אמנים שהופיעו בבמת מיצג, מיסודה של עמותת מקלט 209, ליצור עבודות תחת הכותרת של מקום/מפגש.

בערב יופיעו תשעה זוגות של אמנים, שבחרו להתייחס לנושא ויצרו עבודות משותפות במיוחד לאירוע. רובם הכירו זה את זה, חלקם כבר עבדו יחד, לחלקם זו הייתה הזדמנות להתנסות חדשה. חלק מן האמנים הזמינו אמנים שעוד לא הופיעו בבמת מיצג, וכך מתרחב המעגל.

בערב יוצג גם סרט תיעודי, המספר את סיפורן של השנים הראשונות של מקלט 209, ומשרטט את המעבר מן ההתחלה החלוצית אל מיסוד העמותה והקמת במת מיצג. הסרט מנכיח את הזמן שחלף, אנשים ומקומות שאינם, ומספר על רגע ייחודי ומרגש בהיסטוריה של האמנות הישראלית, שבו החליטו שלושה אמנים צעירים ומחויבים ליצור מקום עצמאי המכוון כולו לאמנות המיצג.

כיום, במת מיצג היא ביתו של אנסמבל 209 בניהולה האמנותי של תמר רבן. הבמה מהווה מקום ייחודי למחקר, למידה והתנסות באמנות המיצג והיא מקיימת זו השנה השמינית את "פסטיבל זז" הבינלאומי, שבו מופיעים אמנים מהארץ ומחו"ל. "תכנית מס' 25" היא הזדמנות לעצור, להתבונן על הדרך, ולחגוג 25 שנה של עשייה רצופה ומשמעותית בתחום המיצג.

את הערב מלווה תערוכה הכוללת כרזות והזמנות מקוריות מכל שנות פעילותו של מקלט 209, וכן הקרנות וידיאו מתוך עבודות האנסמבל ומ"פסטיבל זז".

האירוע בתמיכת משרד התרבות – מנהל התרבות, עיריית ת”א-יפו

**\*מצ"ב טקסט המתאר את כל היצירות המוצגות בתכנית מס' 25, רזומה של האמנים ודימויים**



במת מיצג, התחנה המרכזית החדשה ת"א, רח' לוינסקי 116 קומה 4 קומת כניסה, שער 41

טל' 03-5372096, תמר רבן: 0544-995580 [www.miklat209.org.il](http://www.miklat209.org.il/)

[www.facebook.com/performanceartplatform](http://www.facebook.com/performanceartplatform)

לפרטים נוספים, יחסי ציבור:

